**ปัญหา-เฉลย วิชาธรรมวิภาค น.ธ.โท ครั้งที่ ๑**

**โครงการอบรมนักธรรมชั้นโท-เอก ก่อนสอบสนามหลวง ปีที่ ๑๓**

**คณะสงฆ์อำเภอสองพี่น้อง จังหวัดสุพรรณบุรี ภาค ๑๔**

**วันเสาร์ที่ ๒๑ ตุลาคม ๒๕๖๐**



1. **พระเสข** คืออะไร? **พระอเสขะ** คืออะไร? พระอรหันต์ที่ได้ชื่อว่าพระอเสขะ เหตุเพราะเสร็จกิจที่ต้องทำแล้ว หมายความว่าท่านไม่ไต้องอะไรอีกแล้วหรืออย่างไร?

**ตอบ** **พระเสขะ**  คือ พระที่นังต้องศึกษาในไตรสิกขา คือ สีล สมาธิ ปัญญา ฯ

**พระอเสข** คือ พระที่ไม่ต้องศึกษาในไตรสิกขานั้นอีกแล้ว ฯ

ไม่ใช่อย่างนั้นทีเดียว เพียงแต่พระอเสขะ ท่านไม่ต้องทำกิจเพื่อตนอีก แต่กิจเพื่อผู้อื่น เช่นการประกาศพระศาสนา เป็นต้น ท่านยังต้องทำอยู่ ฯ

1. **สมถกัมมัฏฐาน** คืออะไร? **วิปัสสนากัมมัฏฐาน** คืออะไร? กัมมัฐฐานสองอย่างนี้ต่างกันอย่างไร ?

**ตอบ** **สมถกัมมัฏฐาน** คือ กัมมัฏฐานเนื่องด้วยบริกรรม เพื่อให้จิตตั้งมั่นในอารมณ์ ฯ

**วิปัสสนากัมมัฏฐาน** คือ กัมมัฏฐานเนื่องด้วยปัญญา พิจารนาสภาวธรรมให้เห็นตามความเป็นจริงโดยสามัญลักษณะฯ

วิปัสนา เป็นการพิจารณาในธรรมเพื่อให้เห็น อนิจจัง ทุกขัง อนัตตาสมถะคือ การรวมจิตให้เป็นหนี่งโดยการนั่งสมาธิ เพื่อให้คิดเรื่องเดียว ฯ

1. **กาม** คืออะไร? มีเท่าไร ? อะไรบ้าง ? กามคุณ ๕ จัดเข้าได้กับกามประเภทใด?

**ตอบ กาม** คือ ความรัก ความใคร่ ความพอใจ ฯ

มี ๒ ประเภท ฯ

คือ ๑) กิเสลกาม ๒) วัตถุกาม ฯ

กามคุณ ๕ จัดเป็น วัตถุกาม ฯ

1. ขันธ์ ๕, ชีวิตินทรีย์ และอากาสธาตุ เป็นรูปธรรมหรือนามธรรม ? รูปจัดเข้าในธรรมอะไร ขอเหตุผลประกอบด้วย ?

**ตอบ** รูปในขันธ์ ๕ ชีวิตินทรีย์ และอากาสธาตุ เป็น **รูปธรรม** ฯ

เวทนา สัญญา สังขาร และวิญญาณในขันธ์ ๕ เป็น **อรูปธรรม** ฯ

จัดเข้าใน**รูปธรรม** เพราะเป็นสภาพมีรูป ฯ

จัดเข้าใน**โลกิยธรรม** เพราะเนื่องอยู่ด้วยสัตว์โลก ฯ

จัดเข้าใน**สังขตธรรม** เพราะปรากฏแต่เหตุปัจจัย ฯ

1. **อัคคิ**คืออะไร? มีเท่าไร ? อะไรบ้าง ? เมื่อเกิดขึ้นแล้วแต่ละอย่างจะดับอย่างไร ?

**ตอบ** อัคคิ คือไฟกิเลสที่คอยเผาลนใจให้รุ่มร้อนกระวนกระวาย ฯ

มี ๓อย่าง ฯ คือ

๑)ราคัคคิ ไฟคือราคะ เมื่อเกิดขึ้นดับด้วยอสุภสัญญา

 ๒)โทสัคคิ ไฟคือโทสะ เมื่อเกิดขึ้นดับด้วยเมตตา

๓)โมหัคคิ ไฟคือโมหะ เมื่อเกิดขึ้นดับด้วยปัญญาฯ

1. **สังขาร ๒** หมายถึงอะไร? สังขาร ๓ หมายถึงอะไร? สังขาร ทั้ง ๒ อย่างนี้ ต่างจากสังขารในปัจจยาการอย่างไร ?

**ตอบ** **สังขาร ๒** หมายถึง **อุปาทินนกสังขาร**กับ**อนุปาทินนกสังขาร**ฯ

**สังขาร ๓** หมายถึง ๑) **กายสังขาร ๒) วจีสังขาร ๓) จิตตสังขาร** ฯ

ต่างจากสังขารในปัจจยการคือ ปุญญาภิสังขาร อปญญาภิสังขาร และอเนญชาภิสังขารฯ

1. ตัณหา หมายถึงอะไร? มีเม่าไร อะไรบ้าง ? แต่ละอย่าง ย่อลงในทิฏฐิ ๒ ได้อย่างไร?

**ตอบ**  **ตัณหา** หมายถึง ความทะยานอยาก ความติดใจ ฯ

แบ่งเป็น ๓ อย่าง ฯ คือ

๑) **กามตัณหา** อยากในกาม

๒) **ภวตัณหา** อยากในภพ

๓**) วิภวตัณหา** อยากในการปราศจากภพฯ

ย่อลงได้ดังนี้ คือ **กามตัณหา ภวตัณหา** ย่อลงใน **สัสสตทิฏฐิ** ฯ

**วิภวตัณหา** ย่อลงใน **อุจเฉททิฏฐิ** ฯ

1. **อบาย** หมายถึงอะไร? มีเท่าไร? อะไรบ้าง ?

**ตอบ** หมายถึง ภูมิกำเนิด สถานที่เกิดของจำพวกสัตว์ที่หาความเจริญมิได้ฯ

มี ๔ คือ ๑)นรก ๒)สัตว์เดรัจฉาน ๓)เปตร ๔) อสุรกาย ฯ

1. **ภพ ๓** หมายถึงอะไร? **ภูมิ ๔** หมายถึงอะไร? ธรรม ๒ อย่างนี้ ต่างกันอย่างไร?

**ตอบ** ภพ ๓ หมายเอา สถานที่เป็นที่อยู่ของสัตว์ ฯ

ภูมิ ๔ หมายเอาชั้นแห่งจิตแลเจตสิกที่ละเอียดประณีตกว่ากันตามลำดับฯ

ต่างกันคือ ภพที่ละเอียดสูงสุดคือ **อรูปฌาน** อันเป็นชั้น **โลกิยะ** ฯ

ส่วนภูมิที่เป็นชั้นสูงสุดได้ถึงขั้น **โลกุตตระ** ฯ

1. **วิบัติ** หมายถึงอะไร ? มีเท่าไร อะไรบ้าง ?

**ตอบ** หมายถึง ทางถึงความพินาศ ความเสื่อมจากคุณธรรมที่ตนพึงได้พึงถึง ฯ

มี ๔ อย่าง ฯ คือ

๑) **สีล**วิบัติ ๒) **อาจาร**วิบัติ ๓) **ทิฏฐิ**วิบัติ ๔) **อาชว**วิบัติ ฯ



**พระอธิการวีร วีรจิตฺโต ออกปัญหา**

**ฝ่ายวิชาการ ตรวจแก้**